Olaus Andreas Grøndahl

Olaus Andreas Grøndahl (født 4. november 1847 i Oslo, død 31. desember 1923)Andersen, Rune J.. (2013, 24. oktober). Olaus Andreas Grøndahl. I Store norske leksikon. Hentet 28. februar 2015 fra https://snl.no/Olaus_Andreas_Gr%C3%B8ndahl. var en norsk dirigent, komponist og sanginstruktør. Han var gift med Agathe Backer-Grøndahl. 

 Liv og virke 
O. A. Grøndahl studerte 1873 i Köln og Leipzig. Han ledet etter hvert en rekke sangforeninger i Oslo, herunder Frimurernes Sangforening. Han komponerte blant annet Ung Magnus og Foran sydens kloster. Grøndahl var Statens sanginspektør 1904–07.

Han underviste på 1890-tallet i sang ved Olaf Bergs pikeskole. Han var dirigent for Den norske studentersangforening, og da tre kvinnelige studenter i desember 1895 stiftet Kvindelige Studenters Sangforening, tilbød han seg å dirigere også dem. Han var Kvindelige Studenters Sangforenings dirigent fra 1896 til 1905, og etter et avbrekk var han tilbake som korets dirigent fra 1910 til 1912. I januar 1912 trakk Grøndahl seg fra dirigentvervene i både Den norske studentersangforening og Kvindelige Studenters Sangforening. På den siste korøvelsen med studinene fikk han overrakt et etui der norske gullpenger lå dandert i lyreformet mønster. Myntene lå på blå og hvit bunn. Lyren var sangforeningens symbol, og blått og sølv – som heraldisk gjengis som hvitt – var sangforeningens farger. 

 Æresbevisninger og utmerkelser 
Grøndahl ble slått til ridder av første klasse av St. Olavs Orden for fortjenstfull kunstnerisk virksomhet. Han ble også tildelt den svensk-norske kongens gullmedalje «Litteris et Artibus».

 Referanser 

 Eksterne lenker 
 Bilde av Olaus A. Grøndahl med flere, Villa Dalheim, Bekkelaget, Oslo, Oslo Museum

Kategori:Norske komponister
Kategori:Norske dirigenter
Kategori:Personer begravet på Vår Frelsers gravlund
Kategori:Personer fra Oslo
Kategori:Mottakere av Litteris et Artibus
Kategori:Riddere av 1. klasse av St. Olavs Orden